कृष्ण बिहारी मिश्र
कृष्ण बिहारी मिश्र (1 जुलाई 1936 - 7 मार्च 2023) हिंदी क साहित्यकार आ विद्वान रहलें। बलियाँ जिला में जनमल मिश्र कलकत्ता में शिक्षक रहलें आ साहित्य के कई बिधा सभ में रचना कइलें। इनका साहित्य अकादमी के मूर्तिदेवी पुरस्कार आ भारत सरकार द्वारा पद्म श्री से सम्मानित कइल गइल रहल।

मिश्र के निधन कलकत्ता में 7 मार्च 2023 के भइल।

सुरुआती जिनगी
कृष्ण बिहारी मिश्र के जनम तिथि 1 जुलाई, 1936 बतावल जाला आ जनम अस्थान उत्तर प्रदेश के बलियाँ जिला के बालिहार गाँव रहल। मिश्र जी के पढ़ाई बनारस हिंदू विश्वविद्यालय में भइल जहाँ ऊ हजारी प्रसाद द्विवेदी आ विश्वनाथ प्रसाद मिश्र नियर लोगन के प्रिय शिष्य रहलें। बाद में कलकत्ता चल गइलें आ ओहिजे रह के कलकत्ता विश्वविद्यालय से डाक्टरेट के डिग्री लिहलें जेकर बिसय हिंदी में पत्रकारिता रहल। एकरे बाद इनके साहित्यिक जिनगी के सुरुआत भइल आ जल्दिये ई ललित निबंध लेखक के रूप में परसिद्ध भ गइलेन।

संदर्भ

1936 में जनम
2023 में निधन
बलियाँ जिला के लोग‎
भारतीय मरद निबंधकार
हिंदी-भाषा के लेखक
पद्मश्री सम्मानित